***Selye János Egyetem***

***Tanárképző Kar***

****

**A SJE Tanárképző Karán működő doktori szakbizottságok**

**létrehozásának szabályzata**

*(tájékoztató jellegű magyar nyelvű fordítás)*

**A SJE Tanárképző Karának belső rendelete**

jóváhagyta a SJE Tanárképző Karának Tudományos Tanácsa

az 1. számú függyelékkel

2025.9.17.

Komárom, 2024

1. **cikk**

**Bevezető intézkedések**

1. A SJE Tanárképző Karán működő doktori szakbizottságok létrehozásának szabályzata (a továbbiakban: „a doktori szakbizottságok létrehozásának szabályzata”) a SJE Tanárképző Karának (a továbbiakban: „a kar” vagy a „SJE TK”) belső rendelete, mely a SJE TK alapszabályzatának 10. cikke alapján került kiadásra.
2. Jelen szabályok a szakbizottságok tagjainak felterjesztésére, kinevezésére, a szakbizottságok vezetőinek megválasztására, valamint a szakbizottságok működési és ülésezési rendjének egyes részleteire vonatkoznak.
3. A doktori szakbizottságok létrehozásának szabályzata a SJE belső minőségbiztosításának a részét képezi, a kar lehetőségeihez igazítva.
4. A szakbizottságok hatásköreit a felsőoktatási törvény és a SJE doktori képzésének általános elvei szabályozzák.
5. **cikk**

**A doktori szakbizottságok létrehozása és a doktori szakbizottságok tagjai**

1. A kar doktori szakbizottságot hoz létre minden egyes olyan tanulmányi szakra/programra vonatkozóan, amelyben doktoriskola működik. A SJE más egyetemekkel kötött megállapodás alapján egyes szakterületekre közös szakbizottságokat hozhat létre. Ha a doktori képzés külső oktatási intézménnyel együttműködésben folyik, a külső oktatási intézménynek arányos képviselettel kell rendelkeznie az adott szakbizottságban.
2. A szakbizottságnak legalább hét tagja van. A szakbizottságnak legalább egy olyan tagja is van, aki nem az adott egyetem alkalmazottja. A szakbizottság tagjai csak egyetemi oktatók lehetnek, akik professzori vagy docensi funkcióban vannak, vagy olyan gyakorlati szakemberek, akik PhD., ArtD., ThDr. (régebbi megfelelője: CSc.) fokozattal rendelkeznek.
3. A szakbizottság tagjai (rendszerint az alakuló ülésükön) elnököt választanak maguk közül, aki a szakbizottság végrehajtó szerve. Az alakuló ülésen megtárgyalják és jóváhagyják A szakbizottság működési és ülésezési rendjét is. A szakbizottságnak alelnöke és titkára is lehet. Hatáskörüket és feladataikat az eljárási szabályzata szabályozza.
4. A szakbizottságot a kar tudományos tanácsának határozata hozza létre. A határozatból egyértelmű, hogy a karon működő doktoriskolák közül konkrétan melyik doktoriskola szakbizottságának a létrehozásáról van szó.
5. A szakbizottság létrehozására vonatkozó javaslatot az adott doktori programért felelős személy (az adott program szakfelelőse) nyújtja be a kar dékánján keresztül a kari tudományos tanácshoz. Ha egy karon ugyanazon a szakterületen belül több doktoriskola is működik, a doktori tanulmányi programok szakfelelősei egymással megegyezve közös javaslatot nyújthatnak be szakbizottság létrehozására.
6. A szakbizottság létrehozására tett javaslat, melyet a kar tudományos tanácsának nyújtanak be, tartalmazza a szakbizottság javasolt tagjainak listáját (1. számú melléklet). Ha a javasolt tag nem a kar alkalmazottja, illetve nem témavezető az adott doktoriskolában, a javaslatnak tartalmaznia kell a javasolt személy művészi/tudományos–pedagógiai jellemzését vagy részletes szakmai életrajzát is, publikációs tevékenységének dokumentációjával.
7. Ha a kar egy külső oktatási intézménnyel együttműködve valósítja meg a doktori képzést, akkor ennek az oktatási intézménynek a felsőoktatási törvény 54 §-ának 17. bekezdése szerint az adott szakbizottságban arányos képviselete van.
8. A szakbizottság tagjait a tudományos tanács jóváhagyásával a dékán nevezi ki és hívja vissza funkciójukból. A tudományos tanács hagyja jóvá a szakbizottság azon tagjait is, akik más egyetemek, karok, illetve olyan külső oktatási intézmény munkatársai, amellyel a kar a jogszabályoknak megfelelően a doktori képzésre vonatkozó keretmegállapodást kötött.
9. A szakbizottság tagjainak hivatali ideje öt év. Ugyanaz a személy többször is kinevezhető a szakbizottság tagjává.

(10) A szakbizottsági tagság megszűnik:

a) a szakbizottsági tag hivatali idejének lejártával,

b) a szakbizottsági tag munkaszerződésének lejártával, amennyiben a kar alkalmazottja,

c) külső oktatási intézmény képviselői esetében az adott doktori képzés megvalósításáról szóló keretmegállapodás lejártával,

d) a tagságról való lemondással,

e) a funkcióból való visszahívással,

f) a szakbizottsági tag halálával.

(11) A szakbizottsági tagságról a dékánnak címzett és a titkárságon keresztül eljuttatott írásos dokumentummal lehet lemondani. A szakbizottsági tag megbízatása a kézhezvétel napjával szűnik meg, kivéve, ha a nyilatkozatban későbbi lemondási időpontot jelöltek meg. A szakbizottsági tagságról lemondó nyilatkozat nem vonható vissza.

1. A szakbizottság tagjainak felmentésére ugyanaz az eljárás vonatkozik, mint a szakbizottsági tagok jóváhagyására és kinevezésére. A javaslatot az adott doktori programért felelős személy (az adott program szakfelelőse) nyújtja be a kar dékánján keresztül a kari tudományos tanácshoz.
2. Amennyiben a szakbizottság tagjainak száma a 2. cikk (2) bekezdésében megszabott minimális létszám alá csökken, a tanulmányi program szakfelelőse köteles haladéktalanul javaslatot tenni a kar tudományos tanácsának új szakbizottsági tag(ok) kinevezésére, a 2. számú melléklet alapján. A szakbizottság új tagjának hivatali ideje annak a korábban megbízott szakbizottsági tagnak a hivatali idejéhez igazodik, akinek a tagsága idő előtt megszűnt. A szakbizottság új tag(ok) felvételére vonatkozó javaslatot a doktori tanulmányi program fő felelőse a dékánon keresztül akkor is benyújthatja a kari tudományos tanácshoz, ha a bizottság tagjainak száma nem csökkent hét alá, ha a dékán ezt szükségesnek tartja.

(14) A szakbizottság megszűnik

a) a kari tudományos tanács határozatával,

b) az érintett doktoriskola megszűnésével,

c) a doktori képzés megszűnésével valamennyi olyan tanulmányi programban, amelyre az érintett szakbizottságot létrehozták.

1. **cikk**

**A szakbizottság kompetenciái**

1. A szakbizottság elsősorban
2. javaslatot tesz a dékánnak a doktori felvételi vizsga bizottságának összetételére,
3. véleményezi a disszertációs témajavaslatokat,
4. összeállítja és jóváhagyja a doktori szigorlat tantárgyainak listáját és az adott tantárgyak tantárgyi adatlapjait,
5. értékeli és jóváhagyja a doktorjelöltnek a témavezető által összeállított tanulmányi tervét,
6. javaslatot tesz a dékánnak a szigorlati bizottság összetételére,
7. dönt arról, hogy javasolja-e védésre a doktori értekezést,
8. megvitatja és jóváhagyja a doktorjelölt éves értékelését, és a tanulmányi terv nem megfelelő teljesítése esetén javaslatot tesz a dékánnak arra, hogy a doktorjelöltet, mivel nem teljesítette a követelményeket, zárja ki a tanulmányaiból,
9. megvitatja a doktori értekezést és véleményt nyilvánít a dékán számára arról, hogy az értekezés színvonalát és megformálását tekintve megfelel-e a követelményeknek, s hogy javasolja-e védésre,
10. javaslatot nyújt be a dékánnak az opponensek személyére vonatkozóan, indokolt esetben javaslatot nyújt be az opponensek személyének megváltoztatására,
11. javaslatot tesz a védési bizottság összetételére,
12. a védést követő 30 napon belül javaslatot nyújt be a dékánnak a tudományos fokozat odaítélésére vagy oda nem ítélésére vonatkozóan,
13. különösen indokolt esetben véleményezi a doktorandusz kérésére történő témaváltást vagy a témavezető megváltoztatását.
14. **cikk**

**A szakbizottság elnöke**

1. A szakbizottság saját tagjai közül választja és hívja vissza a szakbizottság elnökét, mégpedig a valamennyi bizottsági tag szavazatainak abszolút többségével.
2. A szakbizottság elnöke általában az adott doktori program szakfelelőse, ha a szakbizottságot több tanulmányi programhoz tartozóan hozták létre, a szakbizottság elnöke általában az adott doktori programok szakfelelősei közül az egyik. A szakbizottság elnöke csak a kar heti kötött munkaidejű alkalmazottja lehet.
3. A szakbizottság elnökének megválasztása és leváltása titkos szavazással történik; a szakbizottság dönthet úgy, hogy titkos szavazás helyett nyilvános szavazással fog az elnök megválasztásáról dönteni.
4. A szakbizottság elnökének megválasztása per rollam szavazással is történhet, például elektronikus levelezésen keresztül egy megadott határidőn belül.
5. A doktori szakbizottság elnöke elsősorban
   1. irányítja a szakbizottság tevékenységét,
   2. képviseli a szakbizottságot főként a dékánnal, a tudományos és kutatási tevékenységért felelős dékánhelyettessel és a kar tudományos tanácsával történő kapcsolattartás során,
   3. összehívja és vezeti a szakbizottság üléseit,
   4. aláírja a szakbizottság tevékenységével kapcsolatos dokumentumokat,
   5. a 3. cikk (1) pontja a) és e) cikkelyében megszabott feladatokat a szakbizottság nevében a szakbizottság elnöke is végezheti, további feladatokat a bizottság nevében akkor teljesíthet, amennyiben azt a szakbizottság működési és ülésezési rendje meghatározza.
6. Az elnök javaslatára a szakbizottság tagjai megválaszthatják a szakbizottság titkárát is.
7. Távollétében a szakbizottság elnökét a szakbizottság valamely, az elnök által kijelölt tagja helyettesíti.
8. **cikk**

**A szakbizottságok működési és ülésezési rendje**

(1) A szakbizottság első ülésére a megalakulását követően haladéktalanul sor kerül; a szakbizottság első ülését a kar dékánja/ tudományos és kutatási tevékenységért felelős dékánhelyettese hívja össze. A szakbizottság további üléseit a szakbizottság elnöke hívja össze és vezeti.

(2) A szakbizottság alakuló ülésén megvitatja és jóváhagyja A szakbizottság működési és ülésezési rendjét.

1. A szakbizottság üléseit igény szerint hívják össze. Évente egyszer (általában júniusban) a szakbizottság a témavezető jelenlétében megtárgyalja és jóváhagyja a doktorandusz éves értékelését.
2. A szakbizottság ülései nem nyilvánosak. Szükség esetén az elnök a szakbizottság ülésére vagy annak egy részére meghívhat olyan személyeket, akik nem tagjai a szakbizottságnak.
3. Amennyiben ez célszerű, a szakbizottság

a) ülését videokonferencia formájában vagy más információs és technológiai eszköz segítségével tarthatja,

b) a szakbizottság ülésén kívül, per rollam határozatot is hozhat; ebben az esetben a szakbizottság elnöke a dokumentumokat a határozattervezettel együtt elektronikus formában megküldi a szakbizottság valamennyi tagjának, és kijelöl egy határidőt a szavazásra.

1. A szakbizottság üléseit meghívóval hívják össze, legalább 7 nappal az ülés előtt. A meghívóban meg kell határozni az ülés időpontját, helyét és napirendjét. A szakbizottság tagjai az ülés kezdetén javaslatot tehetnek a napirend módosítására vagy kiegészítésére.

(7) A szakbizottság akkor határozatképes, ha

a) a szakbizottság összes tagjának abszolút többsége jelen van az ülésen vagy

b) a szakbizottság összes tagjának abszolút többsége részt vesz a per rollam szavazáson.

(8) A szakbizottság nyilvánosan szavaz.

(9) A szakbizottság érvényes határozatához

a) a jelenlévő szakbizottsági tagok abszolút többségének jóváhagyása,

b) a per rollam szavazáson részt vevő szakbizottsági tagok abszolút többségének jóváhagyása szükséges.

(10) A szakbizottság üléséről vagy a per rollam szavazásról jegyzőkönyv íródik. A jegyzőkönyv elkészítéséért, helyességéért és teljességéért a szakbizottság elnöke felel, aki aláírja azt. A jegyzőkönyv mellékletét képezi a jelenléti ív. Az ülések jegyzőkönyveit a tanulmányi osztályon archiválják.

1. **cikk**

**A szakbizottság munkájának biztosítása**

1. A szakbizottság székhelye a kar.
2. A szakbizottság tevékenységével kapcsolatos szervezési és adminisztratív munkát a

szakbizottság elnöke/titkára és a kar látja el az adott doktori tanulmányi programot kínáló tanszékeken keresztül.

1. A kar nem téríti meg az üléseken való részvétellel és a szakbizottsági tagsággal járó költségeket azon bizottsági tagok számára, akik nem a kar alkalmazottjai.
2. **cikk**

**Átmeneti, hatályon kívül helyező és záró rendelkezések**

1. Ezt a belső szabályzatot a SJE Tanárképző Karának Tudományos Tanácsa hagyta jóvá 2024. február 26-án.
2. Ez a belső szabályzat a jóváhagyás napján lép hatályba.

*Mellékletek: 1. melléklet: egy formanyomtatvány, amelyen a szakfelelős a szakbizottság létrehozását kérvényezheti, 2. egy formanyomtatvány, amelyen a szakfelelős új tagok felvételét kérvényezheti a szakbizottságba.*